JohanHeinsen/ENO huggingface dataset:
Den Vest-Sjællandske Avis, 1826-03-04
En eeneste Fabrikant i Manchester har den 17de Febr. maattet afskedige 1500 Arbeidsfolk. Derfor har ogsaa Handelskammeret i denne Stad eenstemmig beslutter at indkomme til Parlamentet mod en Bønskrift imod Kornlovene. Fra Manchester, og Liverpool ere de anseeligste Kiøbmænd ankomne, som Deputerede til Handelskammeret i London for at giøre Ministrene Forestillinger om Tingenes Forfatning og overbevise dem om Nødvendigheden af at tage Forholdsregler til at afvende et endnu større Onde, Fleere Fabrikeurer have hørt op med at betale, og overalt mangler der giensidig Tillid. Det Rygte er gaaet at Hr. Huuskisson skal have svaret Deputationen: at han ikke havde forestillet sig Handelsnøden saa stor som den er. Vistnok er den overmaade stor, thi det ene store Huus fallerer efter det andet, saaledes ere Boghandlerne Knight og Lacey fallerede med 65,433 Pd. Sterl. Ligeledes det store Banquerhuus Sir John Perring ShavBarber & Comp. Miscrediten er saa stor at fleere Kiøbmænd have forgiæves bedet om Forskud imod Effecter, som ellers til alle Tider vilde blive anseete for at være sikkre. Den 24de stode Stokspaa 76; i udenlandske Statspapiirer var slet ingen Omsætning og Rygter og Falliter vare i Omløb.
Den Vest-Sjællandske Avis, 1826-03-04
Paa Børsen i Amsterdam ere Statspapirene atter faldne. – Tilførselen af Kornvarer til London har ikke været stor, men formedelst Pengevæsenets krampagtige Tilstand har ingen Salg af Betydenhed været at tilveiebringe. – De Jndiske Stoks ere stegne fordi man har Efterretninger fra Madras af 13de Octbr. om at Krigen med Birmannerne nærmer sig til sin Ende; thi i Begyndelsen af Septbr. blev der aabnet Underhandlinger fra Birmansk Side og det kom til en Vaabenstilstand, som skulde vare til den 15de Octbr. Den første birmanske Minister havde forladt Hovedstaden for personlig at underhandle med Gen. Sir Archibald Campbell. Den 19de Septbr. blev Vaabenstilstanden bekiendtgjort i Prome. Englænderne have ogsaa vidst at drage Kongen af Siam ind i deres Jnterresse.
Den Vest-Sjællandske Avis, 1826-03-04
Kongen af England har havt et meget heftigt Gigtanfald; men han er nu bleven betydelig bedre. – Den Franske Lystleier i St. Omer skal blive meget talrigere end tilforn er meldet, og selv 4 Regimenter af Garnisonen i Paris skulle begive sig dertil. Coureervexlingen imellem Rusland og England vedbliver at være meget stor. - Det Franske Blad, som for nogen Tid fortalte at den Russiske Armee var gaaet over Pruth, forklarer nu Sagen paa en anden Maade, som maaskee ogsaa er Usandhed, nemlig saaledes, at 40 Kosakker vare gaaede over Floden for at borttage Qvæg; men Tyrkerne overfaldt dem og dræbte 7 til 8 af dem. De som kom tilbage til Leieren giorde derpaa en stor Allarm derom og raabte om Hævn, hvorpaa 8 til 900 Kosakker gik over Floden og mishandlede Tyrkerne. - Fra Petersborg meldes under 15de Febr., at endskiøndt Keiseren har besluttet med Strenghed at straffe Forbryderne af 26de Decbr., saa lader han dog ikke i mindste Maade Familierne komme til at lide under deres Brøde, men beviser dem meget meere de største Velgierninger, saaledes har han tillagt den strafskyldige Digters Rülejevs Kone en temporair Understøttelse af 2000 Rubler, og Frue von Bestuschef, hvis 4 Sønner have været indviklede i Conspirationen har han forundt en aarlig Pension af 2000 Rubler, som efter hendes Død skulle tilfalde hendes tre Døttre. - Den afdøde Keisers Liig ankommer den 12te Marts til Zarskojaselo. - General-Major Fyrst Mentschikov afreiser med det første til Teheran i en overordentlig Mission og overbringer den Persiske Schak den prægtige Seng af Chrystal, som Keiser Alexander havde ladet forarbeide til ham. Mangfoldige Avancements finde for nærværende Tid Sted i Rusland. Den Østerrigske Jagtt, siger: at den sidste Post har slet ikke medbragt nogen nye Efterretning fra Krigsskuepladsen; Hr. Stratford Canning var den 12te Januar ankommen til Smyrna og har den 15de fortsat Reisen derfra til Constantinopel; de Russiske Undersaatter i Constantinopel vare den 20de Januar blevne opfordrede til at aflægge Eed til Keiser Nikolaus. De Søefarendes Klager overde Græske Corsarers Røverier og Grusomheder tiltage bestandig. Den saakaldte Regiering i Napoli di Romania har hverken Kraft eller Villie til at afhielpe de retfærdige Besværinger, og de Enropæiske Agenters Forestillinger forblive ubesvarede.
Den Vest-Sjællandske Avis, 1826-03-04
Beretningen og Jbrahims Expedition til Salona er bleven fuldkomment bekræftet ved de nye ankomne Græske Aviser, men disse bevise tillige at alt hvad de Franske Blade have fortalt om en mislykket Storm paa Misfolunghi er lutter Løgn. Unægtelig er den Franske Moniteur ogsaa den paalideligste af disse Blade. Denne beretter fra Constantinopel under 15de Januar: at det Tyrkiske Ministerium er misfornøiet med, at det har ladet sig overtale til at begynde et Vinterfeldtog hvortil Tropperne ere uskikkede hvorfor ogsaa Divanet har givet befaling til Paschaerne at høre op med at lade Tropper marschere og udtage nye Recrutter indtil Foraaret. Ogsaa skal Oprettelsen af en Leier ved Larissa udsættes saalænge. Angaaende de diplomatiske Meddelelser forbliver Porten i den største Uvirksomhed; Underhandlingerne angaaende Fyrstendømmerne ere ikke rykkede et Skridt fremad. J Archipelet seer man ingen Krigskibe mere; men blot Handelsskibe og Korfarer. I Hydra bliver udrustet en nye Expedition for at bringe Understøttelse til Messolongi. J Alexendrig er alt roeligt og der bliver ikke foretaget nye Krigsudrustninger.
Den Vest-Sjællandske Avis, 1826-03-04
Den Florentinske Avis vil vide at Messolongi er fuldkommen frie fra Søesiden og erholder Tilførsler. af alle Slags. At den Græske Flaade 60 Skibe stærk med mange Brandere ligger uden for den og at den Tyrkiske Flaade har trukket sig tilbage i Bugten ved Lepanto. - Redschid Paschas Armee skal være sammelsmeltet fra 20,000 Md. til 10,000. Desuden skal den Tyrkiske og den Ægyptiske Krigsplan have været forskiellig: Porten attraaede fremfor alt Messolongis Erobring; men Vicekongen af Ægypten forlangte at man først skulde angribe Morea, fordi Porten havde lovet ham dette Pascha lik, som han ønskede at komme i Besiddelse af Fra Øen Sta Maura berettes under 12te Februar ikke allene at Messolongi er aaben fra Søesiden; men at et skrækkeligt Regnveir, som har vedvaret næsten i 8 Uger, og de deraf foraarsagede Oversvømmelser have nødt Redschid Pascha til at trække sig tilbage; hvorved hans Forskandsninger mod Staden ere blevne ødelagte, og denne er igien bleven sat i fuldkommen Forsvarstilstand, saa at Beleiringen maae begyndes paa nye forfra. Franske Blade omtale deres Landsmænds Fortienester af Grækernes Sag, nemlig Oberste Arnauldt, som har sat Napoli di Romania i en fortræffelig Forsvarstilstand og Oberste Fabrier, som har givet Grækerne Smag paa en disciplineret Armee. Desuden er en nye Fæstning bleven anlagt i forrige Aar i det Cylleniske Bierg, som kaldes Megaspileon. Det Ønske udbreder sig stedse meere blandt Grækerne at giøre deres Fædreneland til en uafhængig Forbundstat, som den allerede var i Oldtiden. - Med Føie bemærkes i Februar-Heftet af den politiske Journal, at Sultanen ikke kan beklage sig over at en christelig Regiering tillader sine Undersaattere at hielpe de insurgerede Græker, da Sultanen bestandig tilladeren ikke ubetydelig Deel af sine Undersaatter, nemlig Barbareskerne, hvis Krigsmagt bestaaer af Tyrkiske Soldater, at føre Krig imod alle Christelige Magter, ogsaa er det et Factum, at en Tripolitansk Caper har taget det Hamborgiske Skib, Capt. Hinsch, paa Høiden af Lissabon, og at Skibet er blevet condemmeret.
Den Vest-Sjællandske Avis, 1826-03-04
Paven lever neppe længe; thi han maae af og til holde Sengen; man synes at føle det i Rom; thi der begynder allerede at organisere sig Partier med Hensyn dertil. – Den 1ste Februar sporede man en svag Jordrystelse i Neapel, og Toppen af Vesuv var i flere Dage omgivet med Røgskyer.
Den Vest-Sjællandske Avis, 1826-03-04
Subscriptionen til General Foys Familie beløber sig til over 874,000 Franker. Kongen af Frankerige har bevilget den berømte Marskal Suchets Enke en Pension af 15,000 Franker. – Da Marskal Jourdan ingen Børn har, saa har han ansøgt om at Pairskabet maae overgaae paa Een af hans Slægtninge; men det er blevet afslaget. Man siger at det skal underhaanden være blevet Marqvien af Chateaubriand tilraadet ikke at fordybe sig formeget i andre Staters Politik. Carl Bonaparte en Søn af Lucian Bonaparte er død i Nordamerika, Han var en meget flittig Dyrker af Naturhistorien og Skribent i dette Fag. – Der ere udgivne i Paris Memoirer i General Morillos Navn; men han har frakiendt sig dem og tillige erklæret, at han har fuldkomment udsonet sig med Bolivar. - Kongen af Spanien skal have erklæret at han ikke vil oprette Jnqvisitionen paa nye. J Artillerie=Skolen i Segovig har været en Opstand imellem Eleverne, som havde opslaget Placater imod Kongen og for Constitutionen.
Den Vest-Sjællandske Avis, 1826-03-04
Jndenlandske Eferretninger. Slagelse. J Tiden fra den 7de til den 23de f.M. har været 3de Gange Jld opkommen i og ved nogle Huse af Aarslev Bye i Sønderup Sogn, hvilken dog de 2de Gange igien blev slukket inden den kom til at gribe om sig; men den ene Gang afbrændte nogle Fag Udhuus for en Huusmand. Dennes Kone har tilstaaet, at have alle 3 Gange paasat Jlden og er derfor nu fængslig anholdt.
Den Vest-Sjællandske Avis, 1826-03-04
En Vase=Samling, der saavel ved sin Rigdom, som ved Stykkernes Storhed og deres FormersElegants, er en af Europas mærkeligste, tilhører Hs. Kongelige Høihed Prins Christian Frederik.
Den Vest-Sjællandske Avis, 1826-03-04
En Vase af denne Samling, nemlig den berømte Amphiaraus=Vase, som var forhen i Erkebiskoppen af Tarents bekiendte Samling, hvilken Hs. Kongelige Høihed har tilkiøbt sig, er beskrevet i et udførligt Jtaliensk Skrift af Angel. Anton. Scotti, udkommet i Neapel 1811 4to. En anden i Neapel kiøbt Vase, der kan kaldes Ørest-Vasen, saasom den fremstiller Ørest, søgende Tilflugt mod Furiernes Forfølgelse ved Apols Trefod i det Deelphiske Tempel, er beskrevet af Hr. Etatsraad B. Thorlacius i et Universitets Program 1826, med hvilket et Kobber følger, hvorpaa Vasen er afbildet.
Den Vest-Sjællandske Avis, 1826-03-04
Den 15de Februar er Cancelliedeputeret M. Lange tillagt Ordre at møde i Høiesteret ved dens høitidelige Aabning og ellers naar han af Justitiarius tilsiges og hans Embedsforretninger maatte tillade det. Ligeledes ere under samme Dato Lands-Overrets samt Hof= og Stadsrets=Assessor I. C. W. Nielsen, samt surnumerair Assessor i Viborg Lands-Overret, Grev Ahlefeldt-Laurvig, der for Tiden ere constituerede som Assessorer i Høiesteret, tillagte Ordre at møde ved sammes høitidelige Aabning i Marts Maaned.
Den Vest-Sjællandske Avis, 1826-03-04
Under 17de Februar ser i Anledning af LandsOverrets- samt Hof= og Stadsrets=Assessor Nielsens Constitution som Assessor i Høiesteret, LandsOverrets samt Hof= og Stadsrets=Assessor H. G. Bentzen beskikket til at fungere som Jnqvisitor i Jnqvisitions-Commissionen i Kiøbenhavn.
Den Vest-Sjællandske Avis, 1826-03-04
Under Hr. Pastor Mules Tilsyn er i denne Tid en Høi paa Refsnæs ved Kallundborg, kaldet Kongshøien, undersøgt. Efter 3 Dages Gravning af Præstens egne Folk fandtes 6 Alen dybt i Høien 3 Urner, i et af flade Kampsteen sammensat Giemme, staaende paa en slad Kampsteen i Retning fra Øst til Vest, en stor i Midten og en mindre Urne ved hver Side af den store, der foruden Aske indeholdt elleve Oldsager, nemlig: 5 Ringe, 2 Knive, 5 Syle, en Knap og et Stykke i Form af et M. Knappen er udentvivl af Guld, ligesom og en af Ringene, Sylene er en Composition, og det øvrige Kobber. Ved at undersøge Asken fandtes en Deel af Benene ganske hvide. Benet, hvor i Tænderne havde siddet, var kiendeligt. Oldsagerne har Hr. Mule allerede indsendt til Commissionen, til hvem han ogsaa for et Aars Tid siden indsendte nogle, fundne i samme Høi, og efter hvis Ønske han lod Høien undersøge.
Den Vest-Sjællandske Avis, 1826-03-04
J Veile havde den 30te Decbr. en sielden Høitidelighed ved Jndvielsen af den der anlagte nye Assistents=Kirkegaard, som i Sognepræstens Sygdomstil fælde forrettedes af Hr. Pastor og Ridder Meden i Fredericia. Handlingen forhøiedes endnu mere derved, at det første Liig, som samme Dag jordedes der, var Talerens værdige Moder, Enke efter afgangne Birkedommer Meden, der gjorde samme saa meget mere rørende baade for Taleren, og Tilhørerne, hvoraf vel over 1500 Personer, havde indfundet sig. Det i Veile garnisonerende Kavallerie Militair vedligeholdt den fuldkomneste Orden blandt den tilstrømmende Mængde.
Den Vest-Sjællandske Avis, 1826-03-04
Ledige Embeder. Thorup Sognekald i Siællands Stift, 280 Rbdlr.
Den Vest-Sjællandske Avis, 1826-03-04
Told-Controlleur-Embedet paa Sylt. For Oppebørsterne stilles Sikkerhed, til Beløb circa 600 Rdlr. rede Sølv. Befordringer. Under 1ste Februar er, i Anledning af Geheime-Conferentsraad og Cancellie Deputeret Colds dødelige Afgang, Conferentsraad og 2den Cancellie-Deputeret i Cancelliet, P. J. Monrad, Ridder af Dannebrogen, beskikket til 1ste Deputeret; Etatsraad og 3die Deputeret i Cancelliet, Dr. juris A. S. Ørsted, GeneralProkureur, Ridder af Dannebrogen og Dannebrogsmand til 2den Deputeret; Etatsraad og 4de Deputeret i Cancelliet, C. L. Lassen, Ridder af Dannebrogen, til 3die Deynteret; Cancellie-Deputeret Politiedirecteur A. C. Kiertils, Ridder af Dannebrogen og Dannebrogsmand, til 4de Deputeret, og Cancellie-Deputeret M. Lange til 5te Deputeret.
Den Vest-Sjællandske Avis, 1826-03-04
Kjøbenhavns Børs, den 28 Februar 1826. Cours. Hamborg 2 M. - a vista 225. Spec 225. (Den 28de Februar 1825, 222.) Disconto. 5 PC. Specier solgtes til 13 Rbmk. 8 a 10 sk. (Jfjor2 Rbd. 1 Mk. 5 s.) Kgl. Oblig. (uden Renter) 76 1/4 a 76 3/4 Rbd. Sedler. (Jfior 91 1/2 a 92.) Nationalbank-Obligationer (af Laanet d. 2den Febr. 1820) uden Renter i rede Sølv 100 3/4 a 101 Rbd. - Dito i Sedler 114 a 114 1/2 Rbd., 4 PC. Rigsbanks=Obligation, Renten pr. 6te Januar, 98, Norske Laan til 6 Procent 100 a 100 1/2. Dito dito til 4 Procent. Hamborger Laan 3000 Mk. 100. Dito dito 4000 Mk. 100. - 3 PC. Engelske Laan ved Wilson & Compagnie 53. Norske Rigsbanksedler 196 a 197 (Jstor 165 a 169.) Svenske Sedl. 3 Mk. 5 1/2 s.a 6 s. pr. 1 Rd. Rigsgield.
Den Vest-Sjællandske Avis, 1826-03-04
AVERTISSEMENTS. At min gode og retskafne Mand, forhen Coffardicapitain Christian Friderich Jørgensen, Eier af Soelberggaard, er den 21de ved Døden afgaaet, det tilkiendegives sørgeligst for Venner og Bekiendtere. Soelberggaard den 22de Februar 1826. Charlotte Jørgensen, fød Vogel Slagelse forenede dramatiske Selskab.
Den Vest-Sjællandske Avis, 1826-03-04
Onsdagen den 8de Marts opføres: Kierlighed uden Strømper, Sørgespil i 5 Acter af Wessel. Generalprøven afholdes Aftenen forud, hvorved ingen Uvedkommende indlades. Contingenten erlægges som sædvanlig, Directionen.
Den Vest-Sjællandske Avis, 1826-03-04
Creditorerne i Stervboet efter afdøde Huusmand og Skræder Johan Daniel Meyn og hans senere ligeledes afdøde Hustrue Anne Sophie Nielsdatter, eller Anne Sophie Meyn, født Mikkelsen, af Glumsøe Mark, under Bavelse Gods, indkaldes her ved, overeensstemmende med Placaten af 26de October 1792, med 12 Ugers Varsel til for undertegnede Skifteforvalter i Boet at anmelde og legitimere deres Fordringer. Ligeledes indkaldes med lovligt Varsel, Arvingerne efter forbenævnte 2de Afdøde til, inden lovbefalet Tid at melde sig hos mig og godtgiøre deres Arveret. Næsbyholm pr. Ringsted den 22de Februar 1826. H. P. Nielsen, Forvalter ved Næsbyeholm og Bavelse Godser.
Den Vest-Sjællandske Avis, 1826-03-04
J Stervboet efter afdøde Frederikke Johanne Hansen, Arvefæster af Bavelse Mølle i Præstøe Amt, C. Hansens Hustrue, bliver Mandagen den 20de Marts førstkommende, om Formiddagen Kl. 10, i bemeldte Bavelse Mølle, holdet en Skiftesamling, hvortil Boets samtlige Creditorer og Arvinger, i Medhold af Placaten 21de April 1824 §. 2, herved indkaldes til at møde, især for at afgive deres Erklæring med Hensyn til Enkemandens Andragende om at erholde Boet extraderet. De Udeblivende antages at samtykke i hvad de Mødende vedtager. Næsbyeholm pr. Ringsted den 24de Februar 1826. H. P. Nielsen, Godsforvalter.
Den Vest-Sjællandske Avis, 1826-03-04
Creditorerne i Stervboet efter den som Svend i Auge rup Mølle tienende og der afdøde Christen Buchvald, indkaldes herved i Overeensstemmelse med Placat af 26de October 1792 med 12 Ugers Varsel, at anmelde og legitimere deres Fordringer for undertegnede Skifteforvalter. Den Afdødes Arvinger indkaldes ligeledes herved at anmelde og beviisliggjøre deres Arveret. Aagaard pr. Slagelse den 18de Februar 1826. S. Fog.
Den Vest-Sjællandske Avis, 1826-03-04
Mandagen den 13de denne Maaned, Formiddag Kl. 10, bliver paa Slagelse Raadstue, afholdt offentlig Auction til Bortleielse, alternativ paa et eller flere Aar af de Slagelse Kiøbstæd tilhørende Bygge- og Haugepladse paa Løvegaden, Slotsgaden og Biergbyegaden. Slagelse den 3die Marts 1826. Gude.
Den Vest-Sjællandske Avis, 1826-03-04
Fredagen den 10de i d. M. om Formiddagen Kl. 9, bortsælges ved Auction af Academiets Skove, et Partie Gran= og Fyrrerafter i Grydebierg, og Kiøberne indbydes at møde ved Stormshuset bemeldte Tid. Ligeledes bortsælges samme Dag paa Sorøe Tinghuus om Eftermiddagen Kl. 1, en Deel Gierdsel i Bolborreskoven og i Alstedskov, et Partie Fyrrerafter i Gyrstinge lille Bøgeskov, samt 6 Favne Ege=, Bøge= og Espebrændepaa Parnas Banken. Sorøe den 28de Februar 1826. Ulrich. Onsdagen de Auction over Brædder. 8de Marts førstkommende om Formiddagen Kl. 11, lader Undertegnede ved offentlig Auction, som afholdes paa min Tømmerplads, bortsælge, een her til Forhandling afvigte Efteraar fra Frederichsstad nedsendt Ladning Brædder, paa 5, 6 og 7 Alens Længde. Efter de paa Auctionsstedet bekiendtgiørende Conditioner. Corsøer den 27de Febr. 1826. H. Jwersen.
Den Vest-Sjællandske Avis, 1826-03-04
2000 Rbd. Sedler ønskes til Laans i 11te Nestved. Juni Termin d. A. mod 1ste Prioritets Pante Rettighed i een beqvem nye og for Handel fordeelagtig beliggende Gaard i Nestved, hvori er et stort nyt Brænderie m.v. faste Appertinentier, og hvilken Eiendom afgiver efter sand Værdie – mere end den Sikkerhed – som ved Anordningen er bestemt for Udlaan af Umyndiges Midler, for en Sum som den attraaende. Reflecterende ville ville behage herom at henvende sig til Hr. Procurator Høyberg i Nestved, som arrangerer det Fornødne og paaviser Eiendommen, som agtes pantsat. H En nye og beqvem samt for Nærings Nestved, drist fordeelagtig beliggende Gaard i Nestved, hvori er et complet nyt Brænderie paa circa Tønders Størrelse, og hvortil hører en udskiftet Jordlod i Byens Mark, samt en stor og smuk Hauge, er underhaanden at faae tilkiøbs eller i Leie paa fordeelagtige Vilkaar, naar Lysthavende herom henvende sig personlig eller ved portofrie Breve til Hr. Procurator Høyberg i Nestved, eller Hr. Sekretair Wæstergaard i Sorte Hest, paa Vesterbroe ved Kiøbenhavn. Eiendommen paaviser bemeldte Hr. Høyberg.
Den Vest-Sjællandske Avis, 1826-03-04
Paa mit Forlag er udkommen: Eneiden, et Heltedigt af P. Virgilius Maro, oversat i Originalens Versemaal ved Dr. S. Meisling; 2det Bind, som indeholder de sex sidste Sange. Dette Bind koster 1 Rbdlr. 64 Sk., begge Bind 2 Rbdlr. 80 Sk. Fr. Brummer, Östergade 52. 8 Fag Huus med Hauge, beliggende i Slotsbiergbye, pr. Slagelse er enten at faae til Kiøbs eller til Leie til næstkommende Paaske Flyttetid. Nærmere Anviisning faaes hos Rasmus Christensen i Biergbye.
Den Vest-Sjællandske Avis, 1826-03-04
En givt Hjulmand søger Condition og Boepæl ved en Herregaard til 1ste Mai eller helst Mikkelsdag dette Aar. Bogtrykker Magnus anviser.
Den Vest-Sjællandske Avis, 1826-03-04
Godt og frisk Haugefrøe, er, som sædvanlig, at bekomme hos Madam Dilling i Slagelse, til billigste Priser.
Den Vest-Sjællandske Avis, 1826-03-04
Hos Gartner Richter paa Waldbyegaard, kan erholdes godt fundt Haugefrøe til Salg til gangbare Priser. Richter. kan bekommes hos Gartner Fischer Haugefrøe paa Landsgrav Mark ved Slagelse. Schous Udtog af Forordningerne, i det mindste til Aaret 1813, ønskes tilkiøbs. Avis Expeditionen giver Anvisning.
Den Vest-Sjællandske Avis, 1826-03-06
Den Vest-Siællandske Avis, eller: Slagelse. Ugeblad. den uden og indenlandske Historie tigste Nyeheder. Dagens vig Redigeret af Hr. Pastor og Ridder Bastholm. Trykt og forlagt af Peter Magnus. 121 Aarg. No. 19. Mandagen d. 6. Marts 1826. Med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1826-03-06
Den vestlige Halvkugles politiske Tilstand. Historiens Philosophie lærer: at Menneskeslægtens Begivenheder gaae frem af to store Kilder af den menneskelige Naturs Beskaffenhed og af Constructionen af Jordens Overflade. Hvo der derfor har gjort sig tilbørlig bekiendt med begge disse vil med en større eller mindre Sandsynlighed kunne gjøre sig en Forestilling om Fremtidens Begivenheder. Ligesom de Begivenheder, som skulle foregaae paa Jorden, ere paa denne Maade for en stor Deel forud bestemte af det Væsen, som dannede Menneskenes og Jordens Natur, uagtet de vedblive at være en Masse af frie Væsners Handlinger) saa blive de tillige ledede af samme alviise Aarsag til store Hensigters Opnaaelse, hvilken Veiledning vi kalde Guds Forsyn; som ligeledes er een af de vigtige Lærdomme, der fremgaae af Historiens philosophiske Studium.
Den Vest-Sjællandske Avis, 1826-03-06
J Henseende til Constructionen af Jordklodens Overflade er ingen Egenskab meere udmærket end den, at den er deelt i to ved Oceanet afsondrede Landmasser eller Jordens Deele (thi man burde i Geographien kun antage to) den gamle og den nye Verden, eller den østlige og den vestlige Halvkugles Fastland. Da alt i Menneskelivet, som i al Naturen er underkastet en successiv Udvikling, saa var det Bestemmelsen, at Culturen skulde først udvikle sig i den gamle Verden og siden derfra udbredes til den nye. Det varede længe inden denne blev opdaget; Menneskeslægten skulde først opnaae en vis Modenhed inden det skulde tillades den at flytte Culturen dertil; Ottomannernes Barbarie skulde anspore til at opsøge den. Længe forblev den nye Verden afhængig af den gamle, og hiins Politik derfor indflettet i denne. Vore Dage ere først naaede til den Menneskeslægtens modnere Tilstand, at den vestlige Halvkugle er bleven uafhængig af den østlige; den overlader det til dennes Magter, om de ville, at opløse det Ottomanniske Barbarie, som nu ikke længere er fornøden, som en Driveflæder til Jordens Cultur, og den udvikler nu sin egen Politik med Frihed og Selvstændighed.